

ΤΗΕΟ0ΟΚΟ5 ΜΟω 
03ΐβ: 2014.10.08ΛΤ10:10 
ΕΕ5Τ 

Κθ35θη: 5ί9β 
(6ΓΠΐ3θεΜ6ϋ) 

ΕοοβΙίοη: ΑΙίιβηΛ ΕΙΙιηίΚο 

-ο _1 


Τγρθ9Γ3ϋθ _ 


32975 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2664 

8 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στην Υφυπουργό Διοικητι¬ 
κής Μεταρρύθμισης και Ηλεκτρονικής Διακυβέρ¬ 
νησης, Παρασκευή Χριστοφιλοπούλου. 1 

Μεταβίβαση αρμοδιότητας και δικαιώματος υπογρα¬ 
φής «Με εντολή υπουργού» στον Γενικό Γραμματέα 
του Υπουργείου Ανάπτυξης και Ανταγωνιστικότη¬ 
τας σε συμπλήρωση των κειμένων διατάξεων. 2 


ΑΠΟΦΑΣΕΙ Σ 

Αριθμ. οικ. 24330 (1) 


Ανάθεση αρμοδιοτήτων στην Υφυπουργό Διοικητικής 
Μεταρρύθμισης και Ηλεκτρονικής Διακυβέρνησης, 
Παρασκευή Χριστοφιλοπούλου. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) του άρθρου 83 παρ. 2 του Συντάγματος, 

β) του άρθρου 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(π.δ. 63/2005, Α' 98). 

2. Το π.δ. 99/2014 (Α' 166) «Οργανισμός του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης». 

3. Το π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία: α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης [...]», (Α' 147). 

4. Το π.δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας» ως Πρωθυπουργού» (Α' 140). 

5. Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 


Άρθρο 1 

Στην Υφυπουργό Διοικητικής Μεταρρύθμισης και Ηλε¬ 
κτρονικής Διακυβέρνησης, Παρασκευή Χριστοφιλοπού¬ 
λου, αναθέτουμε την άσκηση των αρμοδιοτήτων: 

1. της Διεύθυνσης Ηλεκτρονικής Διακυβέρνησης της 
Γενικής Διεύθυνσης Μεταρρυθμιστικής Πολιτικής και 
Ηλεκτρονικής Διακυβέρνησης, 

2. της Ειδικής Υπηρεσίας Διαχείρισης του Επιχειρησι¬ 
ακού Προγράμματος «Διοικητική Μεταρρύθμιση 2007- 
2013» [άρθρο 5 παρ. 5 ν. 3614/2007 (Α' 267), άρθρο 12 
παρ. 1 του ν. 4081/2012 (Α' 184) και αριθ. 202/2008 κοινή 
απόφαση των Υπουργών Εσωτερικών και Οικονομίας 
και Οικονομικών (Β' 155)], 

3. της Ειδικής Υπηρεσίας Στρατηγικού Σχεδιασμού, 
Συντονισμού και Εφαρμογής Προγραμμάτων [(Ε.Υ.Σ.Σ.Ε.Π. 
- άρθρο 21 του ν. 3320/2005 (Α' 48) και αριθ. 812/2008 
κοινή απόφαση των Υπουργών Εσωτερικών και Οικο¬ 
νομίας και Οικονομικών (Β' 1385)], 

4. της ανώνυμης εταιρείας με την επωνυμία «Κοινωνία 
της Πληροφορίας Α.Ε.», 

5. του Εθνικού Κέντρου Δημόσιας Διοίκησης και Αυ¬ 
τοδιοίκησης, 

6. της Διεύθυνσης Διοικητικών Υπηρεσιών της Γ ενικής 
Διεύθυνσης Οικονομικών και Διοικητικών Υπηρεσιών κατά 
το μέρος που αφορούν τις προαναφερόμενες στις αριθ- 
μημένες περιπτώσεις 1-5 Υπηρεσίες, ιδίως υπηρεσιακές 
μεταβολές των υπηρετούντων στις Υπηρεσίες αυτές. 

Άρθρο 2 

Στις αρμοδιότητες του άρθρου 1 περιλαμβάνονται και 
οι ακόλουθες που αφορούν στις αναφερόμενες στο 
άρθρο 1 υπηρεσίες του Υπουργείου Διοικητικής Με¬ 
ταρρύθμισης: 

α) η πρόταση για την έκδοση κανονιστικών και ατο¬ 
μικών διαταγμάτων, 

β) η έκδοση πράξεων ατομικού και κανονιστικού χα¬ 
ρακτήρα, 

γ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 

δ) οι αρμοδιότητες του κοινοβουλευτικού ελέγχου. 

Άρθρο 3 

Οι αρμοδιότητες των άρθρων 1 και 2 ασκούνται πα¬ 
ράλληλα και από τον Υπουργό Διοικητικής Μεταρρύθ¬ 
μισης και Ηλεκτρονικής Διακυβέρνησης. 

Αρθρο 4 

Από τις αρμοδιότητες των άρθρων 1 και 2 εξαιρούνται 
και παραμένουν στον Υπουργό: 

1. Η νομοθετική πρωτοβουλία. 

2. Η αρμοδιότητα να προσδιορίζει την πολιτική του 
Υπουργείου, στο πλαίσιο των αποφάσεων του Υπουρ¬ 
γικού Συμβουλίου και των λοιπών συλλογικών κυβερ¬ 
νητικών οργάνων, να συντονίζει την εφαρμογή της πο¬ 
λιτικής αυτής και να εποπτεύει την εφαρμογή της από 
τις Υπηρεσίες του Υπουργείου. 

3. Η σύσταση, συγκρότηση και ο ορισμός μελών των 
επιτροπών αξιολόγησης προσφορών ή διενέργειας δι¬ 
αγωνισμών καθώς και των ομάδων ή επιτροπών παρα¬ 
κολούθησης και παραλαβής των έργων και μελετών 
που υλοποιούνται στο πλαίσιο των αρμοδιοτήτων των 
αναφερόμενων στο άρθρο 1 Υπηρεσιών. 

4. Η έγκριση χρηματοδοτήσεων. 

Αρθρο 5 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣΗ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθ. 49593/ΔΙΟΕ-922 (2) 

Μεταβίβαση αρμοδιότητας και δικαιώματος υπογραφής 
«Με εντολή υπουργού» στον Γενικό Γραμματέα του 
Υπουργείου Ανάπτυξης και Ανταγωνιστικότητας σε 
συμπλήρωση των κείμενων διατάξεων. 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις των άρθρων 41, 50, 54 και 90 του Κώ¬ 
δικα Νομοθεσίας για την Κυβέρνηση και Κυβερνητικά 
Όργανα, ο οποίος κυρώθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α' 98). 

2. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/85/ΕΕ) - δημόσιο λογιστικό και άλλες διατάξεις» 
(Α' 143). 

3. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (Α' 165), όπως τροποποιήθηκε και ισχύει. 

4. Το π.δ. 85/2012, «Ίδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (Α' 141). 

5. Το π.δ. 117/2012 «Σύσταση, Μετονομασία Γενικών 
Γραμματειών του Υπουργείου Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων» (Α' 202). 

6. Το π.δ. 118/2013 «Τροποποίηση του π.δ. 85/2012-Ίδρυ- 
ση Υπουργείου Υποδομών, Μεταφορών και Δικτύων και 
Υπουργείου Πολιτισμού και Αθλητισμού και μετονομασία 
των Υπουργείων Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων και Παιδείας και Θρη¬ 


σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντίστοιχα» (Α' 152). 

7. Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

8. Το π.δ. 89/2014, «Διορισμός Υπουργών, Αναπληρωτών 
Υπουργών και Υφυπουργών» (Α' 134). 

9. Την υπ’ αριθμ. 34658/4-7-2014 απόφαση του Πρωθυ¬ 
πουργού και του Υπουργού Ανάπτυξης και Ανταγωνιστι¬ 
κότητας «Ανάθεση αρμοδιοτήτων στους Υφυπουργούς 
Ανάπτυξης και Ανταγωνιστικότητας» (Β' 1825). 

10. Την υπ’ αριθμ. 12426/ΔIΟΕ/311 /14.3.2012 απόφαση 
«Μεταβίβαση του δικαιώματος υπογραφής "Με εντολή 
Υπουργού" στο Γ ενικό Γ ραμματέα και στους Προϊσταμέ¬ 
νους, α) της Γ ενικής Διεύθυνσης Οικονομικών Υπηρεσιών 
του Υπουργείου β) των Γ ενικών Διευθύνσεων Διοικητικής 
Υποστήριξης, Διεθνούς Οικονομικής Πολιτικής καθώς και 
των Διευθύνσεων, Τμημάτων και Αυτοτελών Γραφείων 
του Υπουργείου Ανάπτυξης, Ανταγωνιστικότητας και 
Ναυτιλίας του τομέα Οικονομίας και μεταβίβαση της 
αρμοδιότητας επικύρωσης αντιγράφων των εισερχο¬ 
μένων ή εξερχόμενων εγγράφων και επικύρωση της 
γνησιότητας υπογραφής» (Β' 760). 

11. Την υπ’ αριθμ. 36773/ΔΙΟΕ879/22.8.2012 απόφαση 
του Υπουργού και του Υφυπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
«Μεταβίβαση αρμοδιοτήτων και δικαιώματος υπογρα¬ 
φής "Με εντολή Υπουργού" ή με εντολή "Με εντολή 
Υφυπουργού" στους: «Γ ενικό Γ ραμματέα του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων, Γενικούς Διευθυντές, Διευθυντές και 
Προϊσταμένους Τ μημάτων και Αυτοτελών Γ ραφείων του 
Υπουργείου Ανάπτυξης και Ανταγωνιστικότητας, Υπο¬ 
δομών, Μεταφορών και Δικτύων (Τομέας Ανάπτυξης και 
Ανταγωνιστικότητας) (Β' 2343). 

12. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου Ανάπτυξης και Αντα¬ 
γωνιστικότητας. 

13. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Μεταβιβάζουμε στον Γενικό Γραμματέα του Υπουρ¬ 
γείου Ανάπτυξης και Ανταγωνιστικότητας δικαίωμα να 
υπογράφει, πέραν των αναφερόμενων στο προοίμιο 
της παρούσας υπ’ αριθμ. 10 και 11 αποφάσεων, εντολές, 
αποφάσεις, και πράξεις «Με εντολή Υπουργού» και για 
τα ακόλουθα: 

1. Συμβάσεις, αποφάσεις, εγκρίσεις, εντολές και κάθε 
άλλο σχετικό έγγραφο που αφορά την προμήθεια αγαθών, 
την παροχή υπηρεσιών ή την εκτέλεση έργων μέσω της 
τεχνικής βοήθειας του π.δ. 4/2002 (Α' 3) ή της τεχνικής 
βοήθειας άλλων προγραμμάτων, ευρωπαϊκών ή μη έως του 
ποσού των 60.000 (εξήντα χιλιάδων) ευρώ πλέον Φ.Π.Α.. 

2. Πράξεις της περίπτωσης 18 του άρθρου 1 της υπ’ 
αριθμ. 12426/ΔIΟΕ/311 /14.3.2012 υπουργικής απόφασης 
που αφορούν και σε θέματα κατάστασης προσωπικού 
Προϊσταμένων Διευθύνσεων. 

3. Πράξεις επιβολής προστίμων για παραβιάσεις δι¬ 
ατάξεων περί εισαγωγών και εξαγωγών για αξίες από 
100.001 (εκατό χιλιάδες ένα) ευρώ και άνω, σε τροπο- 

ποίηση της περίπτωσης 29 του άρθρου 1 της υπ’ αριθμ. 
12426/ΔΙΟΕ/311/14.3.2012 υπουργικής απόφασης και κατά 
τροποποίηση της περίπτωσης 10 του άρθρου 4 της ως 
άνω απόφασης, η οποία ισχύει εφεξής για αξίες έως 
100.000 (εκατό χιλιάδες) ευρώ. 

4. Αποφάσεις σύστασης και συγκρότησης επιτροπών 
και ομάδων εργασίας, αμειβόμενων ή μη. 

5. Ερωτήματα προς το Νομικό Συμβούλιο του Κράτους 
για θέματα για τα οποία του έχει μεταβιβαστεί δικαίωμα 
υπογραφής. 

6. Αποφάσεις δημοσιονομικής διόρθωσης του ν. 2860/2000 
(Α' 251) για το Γ Κ.Π.Σ. και της Κ.Υ.Α. 907/052/2.7.2003 (Β' 878). 

Αρθρο 2 

Του αναθέτουμε τον συντονισμό της προετοιμασίας 
για την εφαρμογή του Οργανισμού του Υπουργείου 
Ανάπτυξης και Ανταγωνιστικότητας (π.δ. 116/2014 Α') και 
του μεταβιβάζουμε το δικαίωμα να υπογράφει εντολές, 


αποφάσεις, και πράξεις «Με εντολή Υπουργού» αναφο¬ 
ρικά με το σύνολο των Υπηρεσιών, των φορέων αλλά 
και του προσωπικού που διέπεται από αυτόν, ιδίως δε 
για θέματα κατάταξης προσωπικού από τους κλάδους ή 
ειδικότητες που καταργούνται στους κλάδους ή ειδικότη¬ 
τες που παραμένουν και από προσωποπαγείς θέσεις σε 
οργανικές, κατανομής θέσεων προσωπικού ανά κατηγο¬ 
ρία, κλάδο και ειδικότητα στις νέες οργανικές μονάδες, 
τοποθέτησης υπαλλήλων στις νέες οργανικές μονάδες 
και μεταβατική τοποθέτηση προϊσταμένων. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2014 

Ο ΥΠΟΥΡΓΟΣ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννοόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020266408 10 1 40004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































